係其他分店見到牛扒餐好吸引好香，所以今次就試下，叫左炸雞塊，半份紳士先生，叻叻豬鐵鍋飯同牛扒餐，野菜沙律份量十分少，牛扒好un好難咬，煎得好'窿'，炸雞塊同紳士先生正常，不過都係唔夠熱，叻叻豬飯份量好少好'窿'，牛扒餐跟既雪糕刨冰係成餐最好食，焦糖醬加雪糕，旁邊有d啫喱，好好食。員工態度唔錯，可能平日比較少人，員工都較易照顧到客人。總括黎講鐵板食物都好'窿'，份量較少，食物唔夠熱，好失望，唔會再食。